CELEX: 32015R2113
Language: mt
Date: 2015-11-23 00:00:00
Title: Regolament tal-Kummissjoni (UE) 2015/2113 tat-23 ta' Novembru 2015 li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabilità 16 u 41 (Test b'rilevanza għaż-ŻEE)

24.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/7
            
         REGOLAMENT TAL-KUMMISSJONI (UE) 2015/2113
   tat-23 ta' Novembru 2015
   li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandards Internazzjonali tal-Kontabilità 16 u 41
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabilità (1), u b'mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta' Ottubru 2008.
            
         
               (2)
            
            
               Fit-30 ta' Ġunju 2014, il-Bord tal-Istandards Internazzjonali tal-Kontabilità (IASB) ħareġ emendi għal IAS 16 Proprjetà, Impjant u Tagħmir u l-IAS 41 Agrikoltura intitolat Agrikoltura: Pjanti Portaturi. L-IASB iddeċieda li pjanti, li jintużaw biss biex jitkabbru prodotti fuq diversi perjodi, magħrufa bħala pjanti portaturi, għandhom jiġu kkontabilizzati bl-istess mod bħal proprjetà, impjant u tagħmir f'IAS 16 Proprjetà, impjant u tagħmir, peress li l-operat tagħhom huwa simili għal dak ta' manifattura.
            
         
               (3)
            
            
               L-emendi fl-IAS 16 u 41 jimplikaw, bħala konsegwenza, emendi għall-IAS 1, 17, 23, 36 u 40 sabiex tiġi żgurata konsistenza bejn l-istandards internazzjonali tal-kontabilità.
            
         
               (4)
            
            
               Il-konsultazzjoni mal-Grupp Konsultattiv Ewropew għar-Rappurtar Finanzjarju tikkonferma li l-emendi għall-IAS 16 u l-IAS 41 jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
            
         
               (5)
            
            
               Ir-Regolament (KE) Nru 1126/2008 għandu għaldaqstant jiġi emendat skont dan.
            
         
               (6)
            
            
               Il-miżuri li hemm provvediment dwarhom f'dan ir-Regolament huma bi qbil mal-opinjoni tal-Kumitat Regolatorju tal-Kontabilità.
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 1126/2008 huwa emendat kif ġej:
   
               (a)
            
            
               L-Istandard Internazzjonali tal-Kontabilità (IAS) 16 Proprjetà, Impjant u Tagħmir huwa emendat kif stipulat fl-Anness ta' dan ir-Regolament,
            
         
               (b)
            
            
               L-IAS 41 Agrikoltura huwa emendat kif stipulat fl-Anness ta' dan ir-Regolament,
            
         
               (c)
            
            
               L-IAS 1 Preżentazzjoni tar-Rapporti Finanzjarji, l-IAS 17 Lokazzjonijiet, l-IAS 23 Kostijiet tas-Self, l-IAS 36 Indeboliment tal-Assi u l-IAS 40 Proprjetà għall-Investiment huma emendati skont l-emendi għall-IAS 16 u IAS 41 kif stipulat fl-Anness ma' dan ir-Regolament.
            
         Artikolu 2
   Kull kumpanija tapplika l-emendi msemmija fl-Artikolu 1, sa mhux aktar tard mid-data tal-bidu tal-ewwel sena finanzjarja tagħha li tibda fl-1 ta' Jannar 2016 jew wara.
   Artikolu 3
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Novembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 243, 11.9.2002, p. 1
   
   
      (2)  Ir-Regolament tal-Kummissjoni (KE) Nru 1126/2008 tat-3 ta' Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1)
   
      ANNESS
      
         Agrikoltura: Pjanti portaturi
      
      (Emendi għall-IAS 16 u l-IAS 41)
      
         Emendi għall-IAS 16 Proprjetà, Impjant u Tagħmir
         
      
      Il-paragrafi 3, 6 u 37 huma emendati u jiżdiedu l-paragrafi 22 A u 81K-81M.
      IL-KAMP TA' APPLIKAZZJONI
      …
      
               
                  3.
               
               
                  Dan l-Istandard ma japplikax għal:
                  
                              (a)
                           
                           
                              proprjetà, impjant u tagħmir ikklassifikati bħala miżmuma għall-bejgħ b'konformità mal-IFRS 5 Assi Mhux Kurrenti Miżmuma għall-Bejgħ u Operazzjonijiet Li ma Tkomplewx;
                           
                        
                              (b)
                           
                           
                              assi bijoloġiċi relatati ma' attività agrikola għajr pjanti portaturi(ara l-IAS 41 Agrikoltura). Dan l-istandard japplika għal pjanti portaturi iżda ma japplikax għall-prodotti tal-pjanti portaturi.
                           
                        
                              (c)
                           
                           
                              ir-rikonoxximent u l-kejl ta' assi ta' esplorazzjoni u evalwazzjoni (ara l-IFRS 6 L-Esplorazzjoni għal Riżorsi Minerali u l-Evalwazzjoni tagħhom);
                           
                        
                              (d)
                           
                           
                              …
                           
                        
            DEFINIZZJONIJIET
      
               
                  
                     6.
                  
               
               
                  It-termini li ġejjin jintużaw f'dan l-Istandard bit-tifsiriet speċifikati:
                  
                     
                        Pjanta portatura hija pjanta ħajja li:
                  
                  
                              
                                 (a)
                              
                           
                           
                              
                                 tintuża fil-produzzjoni jew il-provvista ta' prodotti agrikoli;
                              
                           
                        
                              
                                 (b)
                              
                           
                           
                              
                                 hija mistennija tipproduċi għal aktar minn perjodu wieħed; kif ukoll
                              
                           
                        
                              
                                 (c)
                              
                           
                           
                              
                                 mhux probabbli li tinbiegħ bħala prodott agrikolu, ħlief għal bejgħ inċidentali tal-fdal.
                              
                           
                        
                     (Il-paragrafi 5 A-5B tal-IAS 41 jelaboraw fuq din id-definizzjoni ta' pjanta portatura.)
                  
                  
                     
                        Ammont miżmum fil-kotba hu l-ammont li bih ass jiġi rikonoxxut wara li jitnaqqsu kull deprezzament akkumulat u telf ta' indeboliment akkumulat.
                  
                  …
               
            
         Elementi ta' kost
      
      …
      
               
                  22 A
               
               
                  Pjanti portaturi jiġu kkontabilizzati bl-istess mod bħal oġġetti mibnija minnhom infushom ta' proprjetà, impjant u tagħmir qabel ma jkunu fil-post u fil-kundizzjoni meħtieġa biex ikunu jistgħu jitħaddmu bil-mod intenzjonat mill-maniġment. Konsegwentement, referenzi għal “kostruzzjoni” f'dan l-Istandard għandhom jinqraw bħala attivitajiet li jkopru li huma meħtieġa biex irawmu l-pjanti portaturi qabel ma jkunu fil-post u fil-kundizzjoni meħtieġa biex ikunu jistgħu jitħaddmu bil-mod intenzjonat mill-maniġment.
               
            …
      
         Mudell ta' rivalutazzjoni
      
      …
      
               
                  37.
               
               
                  Klassi ta' proprjetà, impjant u tagħmir hi grupp ta' assi ta' natura u użu simili fl-operazzjonijiet ta' entità. Dawn li ġejjin huma eżempji ta' klassijiet separati:
                  
                              (a)
                           
                           
                              …
                           
                        
                              (g)
                           
                           
                              għamara u tagħmir fiss;
                           
                        
                              (h)
                           
                           
                              apparat tal-uffiċċju; kif ukoll
                           
                        
                              (i)
                           
                           
                              pjanti portaturi.
                           
                        
            …
      DATA EFFETTIVA U TRANŻIZZJONI
      …
      
               
                  81K
               
               
                  
                     Agrikoltura: Pjanti Portaturi (Emendi fl-IAS 16 u l-IAS 41), maħruġ f'Ġunju 2014, emenda l-paragrafi 3, 6 u 37 u żied il-paragrafi 22 A u 81L-81M. Entità tapplika dawk l-emendi għall-perjodi annwali li jibdew mill-1 ta' Jannar 2016 jew wara. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, din tiddivulga dan il-fatt. Entità tapplika dawk l-emendi retrospettivament skont l-IAS 8, ħlief kif speċifikat fil-paragrafu 81M.
               
            
               
                  81L
               
               
                  Fil-perijodu ta' rappurtar, meta Agrikoltura: Pjanti Portaturi (Emendi għall-IAS 16 u l-IAS 41) jiġi applikat għall-ewwel darba, entità m'għandhiex għalfejn tiżvela l-informazzjoni kwantitattiva meħtieġa mill-paragrafu 28(f) tal-IAS 8 għal dak il-perjodu. Madankollu, entità tippreżenta l-informazzjoni kwantitattiva meħtieġa mill-paragrafu 28 (f) tal-IAS 8 għal kull perijodu preċedenti ppreżentat.
               
            
               
                  81M
               
               
                  Entità tista' tagħżel li tkejjel element tal-pjanti portaturi bil-valur ġust tiegħu fil-bidu tal-aktar perjodu kmieni ppreżentat fid-dikjarazzjonijiet finanzjarji għall-perijodu ta' rappurtar li fih l-entità tapplika għall-ewwel darba Agrikoltura: Pjanti Portaturi (Emendi għall-IAS 16 u l-IAS 41) u tuża dak il-valur ġust bħala l-kost preżunt tagħhom f'dik id-data. Kwalunkwe differenza bejn l-ammont riportat preċedenti u l-valur ġust tiġi rikonoxxuta fil-qligħ imfaddal tal-ftuħ fil-bidu tal-aktar perjodu bikri ppreżentat.
               
            
         Emendi għall-IAS 41 Agrikoltura
         
      
      Il-paragrafi 1-5, 8, 24 u 44 huma emendati u jiżdiedu l-paragrafi 5 A-5C u 62-63.
      IL-KAMP TA' APPLIKAZZJONI
      
               
                  
                     1.
                  
               
               
                  Dan l-Istandard jiġi applikat għall-kontabilità ta' dawn li ġejjin meta jkunu relatati ma' attività agrikola:
                  
                              
                                 (a)
                              
                           
                           
                              
                                 assi bijoloġiċi, għajr il-pjanti portaturi;
                              
                           
                        
                              
                                 (b)
                              
                           
                           
                              
                                 prodotti agrikoli fil-punt tal-ħsad; kif ukoll
                              
                           
                        
                              
                                 (c)
                              
                           
                           
                              
                                 għotjiet pubbliċi koperti mill-paragrafi 34 u 35.
                              
                           
                        
            
               
                  2.
               
               
                  Dan l-Istandard ma japplikax għal:
                  
                              (a)
                           
                           
                              art relatata ma' attività agrikola (ara l-IAS 16 Proprjetà, Impjant u Tagħmir u l-IAS 40 Proprjetà ta' Investiment).
                           
                        
                              (b)
                           
                           
                              pjanti portaturi relatati ma' attività agrikola (ara l-IAS 16). Madankollu, dan l-Istandard japplika għall-prodotti ta' dawk il-pjanti portaturi.
                           
                        
                              (c)
                           
                           
                              għotjiet pubbliċi relatati mal-pjanti portaturi (ara l-IAS 20 Kontabilità għal Għotjiet Pubbliċi u Żvelar ta' Assistenza Pubblika).
                           
                        
                              (d)
                           
                           
                              assi intanġibbli relatati ma' attività agrikola (ara l-IAS 38 Assi Intanġibbli).
                           
                        
            
               
                  3.
               
               
                  Dan l-Istandard huwa applikat għal prodotti agrikoli, li huma l-prodotti maħsud tal-assi bijoloġiċi tal-entità, fil-punt tal-ħsad. Minn hemm 'il quddiem, huma applikati l-IAS 2 Inventarji jew xi Standard applikabbli ieħor. Għaldaqstant, dan l-Istandard ma jittrattax l-ipproċessar ta' prodotti agrikoli wara l-ħsad; pereżempju, l-ipproċessar tal-għeneb f'inbid minn vitikultur li jkun kabbar l-għeneb. Waqt li dan l-ipproċessar jista' jkun estensjoni loġika u naturali tal-attività agrikola, u li l-avvenimenti li jseħħu jista' jkollhom xi similarità mat-trasformazzjoni bijoloġika, dan l-ipproċessar mhuwiex inkluż fid-definizzjoni ta' attività agrikola f'dan l-Istandard.
               
            
               
                  4.
               
               
                  L-iskeda ta' hawn taħt tipprovdi eżempji ta' assi bijoloġiċi, prodotti agrikoli, u prodotti li huma r-riżultat tal-ipproċessar wara l-ħsad:
                  
                              Assi bijoloġiċi
                           
                           
                              Prodotti agrikoli
                           
                           
                              Prodotti li huma r-riżultat tal-ipproċessar wara l-ħsad
                           
                        
                              Nagħaġ
                           
                           
                              Suf
                           
                           
                              Ħjut, twapet
                           
                        
                              Siġar f'pjantaġġuni għall-Injam
                           
                           
                              Siġar li twaqqgħu
                           
                           
                              Zkuk, injam maqtugħ
                           
                        
                              Baqar tal-ħalib
                           
                           
                              Ħalib
                           
                           
                              Ġobon
                           
                        
                              Qżieqeż
                           
                           
                              Karkassa
                           
                           
                              Zalzett, perżut ippreżervat
                           
                        
                              Pjanti tal-qoton
                           
                           
                              Qoton maħsud
                           
                           
                              Ħajt, ilbies
                           
                        
                              Kannamieli
                           
                           
                              Kannamieli maħsuda
                           
                           
                              Zokkor
                           
                        
                              Pjanti tat-tabakk
                           
                           
                              Weraq maqtugħ
                           
                           
                              Tabakk ippreżervat
                           
                        
                              Sġajjar tat-tè
                           
                           
                              Weraq maqtugħ
                           
                           
                              Tè
                           
                        
                              Dwieli
                           
                           
                              Għeneb maqtugħ
                           
                           
                              Inbid
                           
                        
                              Siġar tal-frott
                           
                           
                              Frott maqtugħ
                           
                           
                              Frott iproċessat
                           
                        
                              Palmijiet taż-żejt
                           
                           
                              Frott maqtugħ
                           
                           
                              Żejt tal-palm
                           
                        
                              Siġar tal-gomma
                           
                           
                              Latex maħsud
                           
                           
                              Prodotti tal-lastku
                           
                        
                              Ċerti pjanti, pereżempju l-isġajjar tat-tè, id-dwieli tal-għeneb, il-palmijiet taż-żejt, u s-siġar tal-gomma, ġeneralment jissodisfaw id-definizzjoni ta' pjanta portatura u jaqgħu taħt il-kamp ta' applikazzjoni tal-IAS 16. Madankollu, il-prodott li jikber fuq il-pjanti portaturi, pereżempju l-weraq tat-tè, l-għeneb, il-frott tal-palm taż-żejt u l-latex, jaqa' taħt il-kamp ta' applikazzjoni tal-IAS 41.
                           
                        
            DEFINIZZJONIJIET
      
         Definizzjonijiet relatati mal-agrikoltura
      
      
               
                  
                     5.
                  
               
               
                  It-termini li ġejjin jintużaw f'dan l-Istandard bit-tifsiriet speċifikati:
                  
                     …
                  
                  
                     
                        Prodott agrikolu huwa l-prodott maħsud tal-assi bijoloġiċi tal-entità.
                  
                  
                     
                        Pjanta portatura hija pjanta ħajja li:
                  
                  
                              
                                 (a)
                              
                           
                           
                              
                                 tintuża fil-produzzjoni jew il-provvista ta' prodotti agrikoli;
                              
                           
                        
                              
                                 (b)
                              
                           
                           
                              
                                 hija mistennija tipproduċi għal aktar minn perjodu wieħed; kif ukoll
                              
                           
                        
                              
                                 (c)
                              
                           
                           
                              
                                 mhux probabbli li tinbiegħ bħala prodott agrikolu, ħlief għal bejgħ inċidentali tal-fdal.
                              
                           
                        
                     Ass bijoloġiku huwa annimal jew pjanta ħajja.
                  
                  …
               
            
               
                  5 A
               
               
                  Dawn li ġejjin mhumiex pjanti portaturi:
                  
                              (a)
                           
                           
                              pjanti kkultivati biex jinħasdu bħala prodott agrikolu (pereżempju, siġar imkabbra għall-użu bħala injam);
                           
                        
                              (b)
                           
                           
                              pjanti kkultivati biex jipproduċu prodotti agrikoli meta jkun hemm aktar minn probabbiltà remota li l-entità se taħsad u tbigħ ukoll il-pjanta bħala prodott agrikolu, u mhux bħala bejgħ inċidentali tal-fdal (pereżempju, siġar li huma kkultivati kemm għall-frott tagħhom kif ukoll għall-injam); kif ukoll
                           
                        
                              (c)
                           
                           
                              għelejjel annwali (pereżempju l-qamħirrum u l-qamħ).
                           
                        
            
               
                  5B
               
               
                  Meta l-pjanti portaturi ma jibqgħux jintużaw biex jipproduċu l-prodotti tagħhom, dawn jistgħu jinqatgħu u jinbiegħu bħala fdal, pereżempju, għall-użu bħala ħatab għan-nar. Bejgħ inċidentali tal-fdal bħal dan m'għandux jipprevjeni l-pjanta milli tissodisfa d-definizzjoni ta' pjanta portatura.
               
            
               
                  5C
               
               
                  Il-prodotti mill-pjanti portaturi huma assi bijoloġiċi.
                  …
               
            
         Definizzjonijiet ġenerali
      
      
               
                  
                     8.
                  
               
               
                  It-termini li ġejjin jintużaw f'dan l-Istandard bit-tifsiriet speċifikati:
                  
                     …
                  
                  
                     
                        Għotjiet pubbliċi huma kif definiti fl-IAS 20.
                  
               
            RIKONOXXIMENT U KEJL
      …
      
               
                  24.
               
               
                  Xi kultant, il-kost jista' jqarreb il-valur ġust, partikolarment meta:
                  
                              (a)
                           
                           
                              tkun saret ftit li xejn trasformazzjoni bijoloġika minn mindu saret l-ispiża inizjali (pereżempju, għal nebbieta mħawwla immedjatament qabel it-tmiem ta' perjodu ta' rappurtar jew bhejjem mixtrija reċentement); jew
                           
                        
                              (b)
                           
                           
                              l-impatt tat-trasformazzjoni bijoloġika fuq il-prezz mhuwiex mistenni li jkun materjali (pereżempju, għat-tkabbir inizjali f'ċiklu tal-produzzjoni ta' 30 sena fi pjantaġġun tas-siġar tal-arznu).
                           
                        …
               
            
         Ġenerali
      
      …
      
               
                  44.
               
               
                  L-assi bijoloġiċi konsumabbli huma dawk li għandhom jinħasdu bħala prodott agrikolu jew jinbiegħu bħala assi bijoloġiċi. Eżempji ta' assi bijoloġiċi konsumabbli huma merħliet intenzjonati għall-produzzjoni tal-laħam, merħliet miżmumin għall-bejgħ, ħut f'razzett, għelejjel bħal qamħirrum u qamħ, prodotti ta' pjanta portatura u siġar li qed jitkabbru għall-injam. L-assi bijoloġiċi portaturi huma dawk għajr l-assi bijoloġiċi konsumabbli; pereżempju, merħliet li minnhom jiġi prodott il-ħalib u siġar tal-frott li minnhom jinħasad il-frott. L-assi bijoloġiċi portaturi mhumiex prodott agrikolu iżda, pjuttost, jinżammu biex jipproduċu l-prodotti.
               
            …
      DATA EFFETTIVA U TRANŻIZZJONI
      …
      
               
                  62.
               
               
                  
                     Agrikoltura: Pjanti portaturi (Emendi għall-IAS 16 u l-IAS 41), maħruġ f'Ġunju 2014, emenda l-paragrafi 1-5, 8, 24 u 44 u żied il-paragrafi 5 A- 5C u 63. Entità tapplika dawk l-emendi għall-perjodi annwali li jibdew mill-1 ta' Jannar 2016 jew wara. Hija permessa applikazzjoni iktar bikrija. Jekk entità tapplika dawn l-emendi għal perjodu preċedenti, din tiddivulga dan il-fatt. Entità tapplika dawk l-emendi b'mod retrospettiv skont l-IAS 8.
               
            
               
                  63.
               
               
                  Fil-perijodu ta' rappurtar, meta Agrikoltura: Pjanti Portaturi (Emendi għall-IAS 16 u l-IAS 41) jiġi applikat għall-ewwel darba, entità m'għandhiex għalfejn tiżvela l-informazzjoni kwantitattiva meħtieġa mill-paragrafu 28(f) tal-IAS 8 għal dak il-perjodu. Madankollu, entità tippreżenta l-informazzjoni kwantitattiva meħtieġa mill-paragrafu28 (f) tal-IAS 8 għal kull perijodu preċedenti ppreżentat.
               
            EMENDI KONSEGWENZJALI GĦAL STANDARDS OĦRA
      
         IAS 1 Preżentazzjoni tar-Rapporti Finanzjarji
         
      
      Il-paragrafu 54 huwa emendat.
      
         Informazzjoni li trid tkun ippreżentata fir-rapport tal-pożizzjoni finanzjarja
      
      
               
                  
                     54.
                  
               
               
                  Bħala minimu, ir-rapport tal-pożizzjoni finanzjarja jinkludi entrati linja b'linja li jippreżentaw l-ammonti li ġejjin:
                  
                              
                                 (a)
                              
                           
                           
                              
                                 …
                              
                           
                        
                              
                                 (f)
                              
                           
                           
                              
                                 assi bijoloġiċi fil-kamp ta' applikazzjoni tal-IAS 41 Agrikoltura;
                              
                           
                        
                              
                                 (g)
                              
                           
                           
                              
                                 …
                              
                           
                        
            
         IAS 17 Kirjiet
         
      
      Il-paragrafu 2 huwa emendat.
      IL-KAMP TA' APPLIKAZZJONI
      
               
                  
                     2.
                  
               
               
                  …
                  
                     Madanakollu, dan l-Istandard ma jintużax bħala l-bażi tal-kejl ta':
                  
                  
                              
                                 (a)
                              
                           
                           
                              
                                 …
                              
                           
                        
                              
                                 (c)
                              
                           
                           
                              
                                 assi bijoloġiċi fil-kamp ta' applikazzjoni tal-IAS 41 Agrikoltura miżmuma minn kerrejja taħt kirjiet finanzjarji; jew
                              
                           
                        
                              
                                 (d)
                              
                           
                           
                              
                                 assi bijoloġiċi fil-kamp ta' applikazzjoni tal-IAS 41 ipprovdutu mis-sidien taħt kirjiet operattivi.
                              
                           
                        
            
         IAS 23 L-Ispejjeż tas-self
         
      
      Il-paragrafi 4 u 7 ġew emendati.
      IL-KAMP TA' APPLIKAZZJONI
      …
      
               
                  4.
               
               
                  Entità mhijiex meħtieġa tapplika l-Istandard għall-kostijiet tas-self li huma direttament attribwibbli għall-akkwist, il-kostruzzjoni jew il-produzzjoni ta':
                  
                              (a)
                           
                           
                              ass li jikkwalifika meqjus bil-valur ġust, pereżempju ass bijoloġiku fil-kamp ta' applikazzjoni tal-IAS 41 Agrikoltura; jew
                           
                        
                              (b)
                           
                           
                              …
                           
                        
            DEFINIZZJONIJIET
      …
      
               
                  7.
               
               
                  Skont iċ-ċirkustanzi, dawn li ġejjin kollha jistgħu jkunu assi li jikkwalifikaw:
                  
                              (a)
                           
                           
                              …
                           
                        
                              (e)
                           
                           
                              proprjetajiet ta' investiment
                           
                        
                              (f)
                           
                           
                              pjanti portaturi.
                           
                        
            
         IAS 36 Deterjorament tal-Assi
         
      
      Il-paragrafu 2 huwa emendat.
      IL-KAMP TA' APPLIKAZZJONI
      
               
                  
                     2.
                  
               
               
                  Dan l-Istandard jiġi applikat fil-kontabilità għad-deterjorament tal-assi kollha, minbarra:
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 assi bijoloġiċi relatati mal-attività agrikola fil-kamp ta' applikazzjoni tal-IAS 41 Agrikoltura li jitkejlu skont il-valur ġust nieqes il-kostijiet tad-disponiment;
                              
                           
                        
                              
                                 (h)
                              
                           
                           
                              
                                 …
                              
                           
                        
            
         IAS 40 Proprjetà għall-Investiment
         
      
      Il-paragrafi 4 u 7 ġew emendati.
      IL-KAMP TA' APPLIKAZZJONI
      …
      
               
                  4.
               
               
                  Dan l-Istandard ma japplikax għal:
                  
                              (a)
                           
                           
                              assi bijoloġiċi relatati mal-attività agrikola (ara l-IAS 41 Agrikoltura u l-IAS 16 Proprjetà, Impjanti u Tagħmir); kif ukoll
                           
                        
                              (b)
                           
                           
                              …
                           
                        
            KLASSIFIKAZZJONI TAL-PROPRJETÀ BĦALA PROPRJETÀ GĦALL-INVESTIMENT JEW PROPRJETÀ OKKUPATA MINN SIDHA
      …
      
               
                  7.
               
               
                  Il-proprjetà għall-investiment tinżamm sabiex wieħed idaħħal il-kera jew għall-apprezzament tal-kapital jew għat-tnejn. Għalhekk, proprjetà għall-investiment tiġġenera flussi tal-flus li huma fil-biċċa l-kbira indipendenti mill-assi l-oħrajn miżmuma minn entità. Dan jiddistingwi l-proprjetà għall-investiment minn proprjetà okkupata mis-sid. Il-produzzjoni jew il-provvista ta' oġġetti jew servizzi (jew l-użu ta' proprjetà għal skopijiet amministrattivi) jiġġenera flussi tal-flus li huma attribwibbli mhux biss għall-proprjetà, iżda wkoll għall-assi l-oħrajn użati fil-proċess ta' produzzjoni jew provvista. L-IAS 16 japplika għall-proprjetà okkupata mis-sid.